Postul: Prima
Perioada: 20 martie − 20 aprilie 

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	Prima 


	2.IV.,

21.23
	Copiii spun lucruri trăsnite, Virgil Ianţu
	Erau doi copii în această poveste, pe care-i chemau Hänsel si Gretel. 
	Erau doi copii în această poveste, pe care-i chema Hänsel si Gretel.
	Sintaxă: dezacord. 

	Prima 
	3.IV, 
18.09
	Focus Titrare
	„Adio Marga Barbu”
	„Adio, Marga Barbu!”
	Punctuaţie: vocativul se desparte prin virgulă de restul enunţului. La sfârşitul enunţului trebuia să se pună semnul exclamării.

	Prima
	10.IV,
15.26
	Sport Titrare
	„Sigur că nu e bine dar din când în când […]”
	„Sigur că nu e bine, dar din când în când […]”
	Punctuaţie:
înainte de conjuncţiile adversative se pune virgulă.

	Prima
	10.IV,
18.05
	Focus Titrare
	„redactor şef”
	„redactor-şef”
	Ortografie: cuvântul compus indicat se scrie cu cratimă.

	Prima
	10.IV,
18.24
	Focus Titrare
	„prim ministru”
	„prim-ministru”
	Idem. 

	Prima
	10.IV,
19.05
	Sport 
Voce
	„după doisprezece noaptea”
	„după douăsprezece noaptea”
	Sintaxă: pentru exprimarea orei, se foloseşte numeralul cu formă de feminin (acordat cu substantivul ora) douăsprezece.

	Prima
	12.IV,
08.56
	Sport, dietă şi o vedetă Florentina Opriş
	„Bună dimineaţa, dragele mele!”
	„Bună dimineaţa, dragile mele!”
	Morfologie: desinenţa adjectivului substantivizat drag la feminin, numărul plural este ‑i.

	Prima
	12.IV,
09.06
	Sport, dietă şi o vedetă Florentina Opriş
	„Doamnelor, poate n-aţi ştiut ce să pregătiţi ca şi garnitură”
	„Doamnelor, poate n-aţi ştiut ce să pregătiţi ca garnitură”
	Sintaxă: şi este parazitar; nici măcar nu este scuzabil aici de evitarea unei cacofonii.

	Prima
	12.IV,
09.27
	Sport, dietă şi o vedetă Florentina Opriş
	„conţine nişte ingredienţi foarte interesanţi”
	„conţine nişte ingrediente foarte interesante”
	Morfologie: substantivul ingredient este de genul neutru, nu masculin, prin urmare desinenţa de plural este -e, nu -i.

	Prima
	12.IV,
09.32
	Casa. Construcţie şi design Voce
	„alegeţi maxim trei culori”
	„alegeţi maximum trei culori”
	Morfologie: în acest context trebuia folosit adverbul maximum, nu adjectivul maxim (ca în punctaj maxim).

	Prima
	12.IV,
09.42
	Casa. Construcţie şi design Voce
	„acestea trebuiesc făcute la scară largă”
	„acestea trebuie făcute la scară largă”
	Morfologie: verbul a trebui la indicativ prezent are o singură formă (la plural la fel ca la singular): trebuie.

	Prima
	13.IV,
18.15
	Focus Carmina Marcarian
	„douăzeci şi unu de universităţi”
	„douăzeci şi una de universităţi”
	Sintaxă: numeralul trebuia acordat în gen (feminin) cu substantivul pe care îl însoţeşte determină.

	Prima
	13.IV,
18.37
	Focus Titrare
	„Săraci dar plătiţi”
	„Săraci, dar plătiţi”
	Vezi supra.

	Prima
	13.IV,
18.44
	Focus Denisa Pascu
	„opt sute doisprezece milioane de lei”
	„opt sute douăsprezece milioane de lei”
	Sintaxă: numeralul trebuia acordat în gen cu substantivul pe care îl însoţeşte.

	Prima
	13.IV,
19.11
	Sport Titrare
	„Haideţi, măi fetelor!”
	„Haideţi, măi, fetelor!”
	Punctuaţie: după interjecţia măi se pune virgulă.

	Prima
	14.IV,
18.12
	Focus Titrare
	„ministrul tineretului şi sportului”
	„ministrul Tineretului şi Sportului”
	Ortografie: denumirea ministerului se scrie cu majusculă. 

	Prima
	14.IV,
18.35
	Focus Titrare
	„ministrul culturii”
	„ministrul Culturii”
	Idem. 

	Prima
	14.IV,
19.06
	Focus Titrare
	„Fii tare Cornele!”

„Ţine-te bine Cornele!”
	„Fii tare, Cornele!”

„Ţine-te bine, Cornele!”
	Vezi supra.

	Prima


	16.IV,
18.11
	Focus Reporter
	„rămâne în continuare în arestul poliţiei”
	„rămâne în arestul poliţiei”
	Semantică: pleonasm.

	Prima
	17.IV,
18.19
	Focus Eugenia Rădulescu
	„nervi întinşi la maxim”
	„nervi întinşi la maximum”
	Morfologie: forma corectă a locuţiunii adverbiale este la maximum (aceasta conţine adverbul maximum, nu adjectivul maxim).

	Prima
	18.IV,
18.10
	Focus Titrare
	„ministrul turismului”
	„ministrul Turismului”
	Vezi supra. 

	Prima
	18.IV,
19.10
	Sport Titrare
	„Adio, dar rămîn cu tine”
	„Adio, dar rămân cu tine”
	Ortografie: în interiorul cuvintelor se scrie cu „â”, nu cu „î”.

	Prima
	19.IV,
08.38
	Casa. Construcţie şi design Titrare
	„Târg de uşi şi ferestre, etc.”
	„Târg de uşi şi ferestre etc.”
	Punctuaţie: în română, înainte de etc. nu se pune virgulă.

	Prima 
	20.IV,
18.02
	Focus Titrare
	„Ce faci mă Mişule?”
	„Ce faci, mă, Mişule?”
	Vezi supra.

	Prima
	20.IV,
18.33
	Focus Titrare
	„economist şef bancă”
	„economist-şef de bancă”

„economist-şef al băncii”

	Ortografie, sintaxă: cuvântul compus din contextul dat se scrie cu cratimă.

Conectarea celor două cuvinte trebuia să fie marcată printr-un mijloc sintactic, şi anume prin prepoziţia de (sau prin genitiv).


RECOMANDĂRI

„la orele 21” (Prima, 13.IV, 18.11, Focus); recomandat: la ora 21
„începând cu orele 16” (Prima, 17.IV,18.39, Focus); recomandat: ora 16
„în jurul orelor 23,45” (Prima, 18.IV,18.08, Focus); recomandat: în jurul orei 23,45

„se întâlnesc diseară la orele 23” (Prima, 18.IV,18.40, Focus); recomandat: la ora 23 
„în jurul orelor 20” (Prima, 20.IV,18.09, Focus); recomandat: în jurul orei 20
„în dosarul acesta, până în momentul acesta...” (Prima, 13.IV,18.02, Focus); recomandat în dosarul acesta, până în momentul de faţă...
